Paracanthurus hepatus

Paracanthurus hepatus est marinus familiae Acanthuridarum piscis, solus generis Paracanthuri piscis. Corpus est cobaltinum una macula magna signatum, cauda flava. Corpus inferius in Oceano Indico occidentali medio est flavum (Debelius 1993). Ad 31 cm in sua habitatione naturali attinet.

Distributio est lata, sed nusquam est piscis vulgaris. Invenitur per oceanos Indicum et Pacificum, praecipue in habitatione usitata supra saxa scopulosque curalii Africae Orientalis, Iaponiae, Magni Curalii Obicis, Novae Caledoniae, et Samoae.

Iuvenis planctone praecipue vescitur; adultus, omnivorus, plankton etiam vescitur, sed algas quoque comedit. Ova gignuntur multo post meridiem et vesperi, cum piscis color pallescit. 

In cultura humana
In commercio piscatorio, P. hepatus est nullius momenti; piscatores autem eum pro esca adhibent. Odorem fortem habet caro, quem ergo pro consumptione humana non magnopere aestimatur. Pisci ab homine consumpto, morbus ciguaterae potest crescere.

Iuvenis in aquario domestico conservatus quadraginta gallones aquae salsae requirit; adultus, septuaginta quinque. Adulti multas Porphyrae aliarumque algarum species adrodunt; res quoque glaciatas, sicut mysidae et euphausiacea, comedere possunt.  Curaliis et actiniariis non vescuntur.

Notae

Bibliographia
Debelius, H. 1993. Indian Ocean Tropical Fish Guide. Aquaprint Verlags GmbH. ISBN 3-927991-01-5.


Nexus externi

De "Regal Tang Care" apud The Aquarium Wiki

Categoria:Acanthuridae
Categoria:Species animalium
Categoria:Pisces Iaponiae
Categoria:Pisces Novae Caledoniae
Categoria:Pisces Oceani Indici
Categoria:Pisces Oceani Pacifici
Categoria:Pisces Samoae
Categoria:Taxa Bleeker
Categoria:Taxa Linnaei
Categoria:Taxa 1766
Categoria:Taxa 1863